EkBass/fiwiki-20250220-pages-articles huggingface dataset:
Indusoitu pluripotentti kantasolu

Indusoidut pluripotentit kantasolut (iPSC = ) ovat keinotekoisesti ei- pluripotentista solusta, tyypillisesti aikuisen somaattisesta solusta, indusoidulla tiettyjen geenien ”pakotetulla” ekspressoimisella tuotettu pluripotentin kantasolun tyyppi. Pluripotentti solu tarkoittaa useakykyistä solua eli solua, joka kykenee erilaistumaan miksi tahansa aikuisen yksilön elimistön kudokseksi, paitsi ekstraembryonaaliseksi kudokseksi (sikiökalvo). Indusoitujen pluripotenttien kantasolujen uskotaan olevan identtisiä luonnollisten pluripotenttien solujen, kuten alkion kantasolun, kanssa monessa suhteessa, kuten tiettyjen kantasolugeenien ekspressoimisen, proteiinien, kromatiinin metylaatiomallien, kahdentumisajan, alkion kantasoluaggregaattien muodostumisen, teratooman muodostumisen, kimeerien muodostumisen ja erilaistumiskyvyn suhteen, mutta niiden täydellinen suhteellisuus luonnollisiin pluripotentteihin kantasoluihin on vielä arvioitavana. Indusoituja pluripotentteja kantasoluja tuotettiin ensimmäisen kerran vuonna 2006 hiiren soluista ja vuonna 2007 ihmisen soluista. iPSC:jen tuottamista on pidetty tärkeänä saavutuksena kantasolututkimuksessa, koska se mahdollistaa tutkijoille pluripotenttien kantasolujen saamisen ilman ristiriitaista alkioiden käyttöä. iPSC:t ovat tärkeitä tutkimuksessa ja niillä on monia potentiaalisia terapeuttisia käyttömahdollisuuksia. Riippuen käytetyistä menetelmistä aikuisen solujen uudelleenohjelmointi iPSC:jen tuottamiseksi voi aiheuttaa merkittäviä riskejä, jotka voisivat rajoittaa niiden käyttöä ihmisille. Esimerkiksi virusten käyttö solujen genomin muuttamiseen voi potentiaalisesti käynnistää syöpää aiheuttavien geenien tai onkogeenien ekspression. Helmikuussa 2008 Cell-nimisessä tieteellisessä lehdessä julkaistiin mullistavia löydöksiä, kun tutkijat ilmoittivat kehittäneensä tekniikan, jolla voisi poistaa onkogeenit pluripotentiaalisuuden induktion jälkeen. Siten iPSC:jen käyttömahdollisuudet ihmisen sairauksien hoidossa kasvaisivat. Myöhemmin huhtikuussa 2009 Sheng Dingin ryhmä La Jollassa Kaliforniassa kykeni osoittamaan, että iPSC:jen tuottaminen on mahdollista ilman mitään aikuisen solun geneettistä muuttamista: solujen toistunut käsittely tietyillä proteiineilla polyarginiiniankkureiden kautta soluihin kanavoiden oli riittävää indusoimaan pluripotentiaalisuuden. Tällä tavoin kehitettyjen iPSC:jen akronyymi on piPSC () eli proteiini-indusoidut pluripotentit kantasolut. ==Lähteet== == Aiheesta muualla == *Center for iPS Cell Research and Application, Kioton yliopisto, Japani Luokka:Solut
Jare Henrik Tiihonen (DVD)

Cheek – Jare Henrik Tiihonen on lahtelaisen rap-artisti Cheekin 19. marraskuuta 2009 julkaistu DVD. Levy sisältää muun muassa Tavastialla 30. syyskuuta pidettyjen Kultalevy-bileiden aikana taltioidun keikan, Cheekin kuusi viimeisintä musiikkivideota, dokumentin sekä kuvamateriaalia. DVD nousi Suomen virallisen DVD-listan toiselle sijalle, ja pysyi listalla yhteensä 6 viikkoa. == Lähteet == Luokka:Musiikki-DVD:t Luokka:Vuoden 2008 konserttitallenteet Luokka:Cheekin albumit
Nettop

thumb|200px|ASRock Ion 330 ja Mac mini. Nettop (toisinaan "mini-PC") on edullinen ja pienikokoinen pöytätietokone, jossa käytetään minikannettaville kehitettyä vähävirtaista ja suorituskyvyltään keskivertoa tekniikkaa, kuten Intel Atom -prosessoreita. "Nettop" on sulautuma (portmanteau) englannin sanoista internet ja desktopTietoviikko: Onko yksinkertainen pöytäkone seuraava it-hitti? (6.11.2009) Viitattu 15.11.2009. Nettopit on tarkoitettu kevyeen peruskäyttöön, kuten internet-selailuun, sähköpostiin, tekstinkäsittelyyn, pikaviestintään ja multimedian toistoon. Varsinkin Nvidian Ion-piirisarjalla varustettuja nettoppeja voidaan hyödyntää kotiteatterijärjestelmissä, koska ne kykenevät sujuvaan teräväpiirtotoistoonPhoronix: Nvidia Ion Linux (Michael Larabel, 9.6.2009) Viitattu 15.11.2009. Esimerkkejä nettopeista ovat Linutopin Linutop 1, Asuksen Eee Box, ASRockin Ion 330 ja Acerin Aspire Revo. == Katso myös == *Thin client == Lähteet == == Aiheesta muualla == Luokka:Tietokoneet de:Netbook#Nettop
Impetigo (yhtye)

Impetigo on yhdysvaltalainen goregrind-yhtye, joka on perustettu vuonna 1987. ==Jäsenet== *Stevo Dobbins – laulu, basso *Mark Sawickis – kitara *Dan Malin – rummut *Scotty – kitara ==Tuotanto== *All We Need Is Cheez (1987, live demo) *Giallo (1989, demo) *Ultimo Mondo Cannibale (1990) *Antefatto (1991, split 7" EP)(Blood) *Buio Omega (1991, 7" EP) *Faceless (1991, 7" EP) *Horror of the Zombies (1992) *Primitives (1999, split 7" EP) (Transgressor) *Giallo (1999, 10" picture disc) *All We Need Is Cheez (1999) *Ultimo Mondo Cannibale (1999, 12") *Late Night Necrophiliac Fun (1999, split) (Ingrowing) *Faceless (2000, mCD/7" EP) *Buio Omega (2000, mCD/CD-ROM) *Giallo/Antefatto (2000) *Horror of the Zombies (2001, LP) *Ultimo Mondo Cannibale "uudistettu" (2006) *Horror of the Zombies "uudistettu" (2007) *Live Total Zombie Gore Holocaust (2008, Live) *Defiling The Stage (2010, DVD) ==Lähteet== * http://www.allmusic.com/artist/impetigo-p13268/biography Luokka:Yhdysvaltalaiset death metal -yhtyeet Luokka:Goregrind-yhtyeet
Firmus

Firmus (hallitsijanimeltään Firmus perpertuus victor semper Augustus, k. 374 tai 375) oli roomalainen sotilas ja usurpaattori, joka julistautui Rooman keisariksi Mauretaniassa vuonna 372 keisari Valentinianus I:n hallituskaudella. Hän oli maurilaisen ruhtinaan Nubelin poika, ja toimi Valentinianuksen alaisena Mauretanian rajajoukkojen komentajana, dux Mauretaniae, julistautuessaan augustukseksi vuonna 372. Piirtokirjoituksissaan Firmus toteaa olevansa perpertuus victor semper augustus, . Tästä huolimatta roomalainen sotapäällikkö, ratsuväenkomentaja Flavius Theodosius, myöhemmän keisari Theodosius Suuren isä, kukisti hänet jo vuoden tai viimeistään kahden kuluttua. Kukistumisensa jälkeen Firmus teki luultavasti itsemurhan vuonna 374 tai 375. Hänellä oli viisi veljeä, joista vanhin, nimeltään Gildo, loi myöhemmin menestyksekkään sotilasuran Rooman armeijassa. == Lähteet == * Luokka:370-luvulla kuolleet Luokka:Itsemurhan tehneet Luokka:Roomalaiset sotilaat Luokka:Roomalaiset usurpaattorit Luokka:Syntymävuosi tuntematon
HMS Abelia

HMS Abelia (viirinumero K184) oli toisessa maailmansodassa Ranskan laivastolle tilattu, mutta Britannian kuninkaallisessa laivastossa palvellut Flower-luokan korvetti. == Tilaus ja valmistus == Alus tilattiin 8. huhtikuuta 1940 työnumerolla J3840 Ranskan laivastolle Belfastista Harland and WolffiltaUboat.net - HMS Abelia. Ranskan antauduttua Britannian hallitus lunasti 6. heinäkuuta 1940 aluksen Kuninkaalliselle laivastollePreston, Antony & Raven, Alan s. 56. Köli laskettiin 19. elokuuta 1940. Alus laskettiin vesille 28. marraskuuta ja valmistui 3. helmikuuta 1941. == Palvelus == Abelia suojasi 23. huhtikuuta 1941 Liverpoolista lähtenyttä saattuetta OB314. Alus suojasi 29. huhtikuuta - 2. toukokuuta saattuetta HX121. Alus liittyi 14. toukokuuta saattueeseen SC30 ja se saapui saattueen mukana Liverpooliin 20. toukokuuta.Naval-history.net - 15. huhtikuuta 1941 Helmikuussa 1943 alus suojasi saattuetta SC118. Se upotti 7. helmikuuta Saksan laivaston sukellusvene U-6089:n.Naval-history.net - HMS Vimy Saksan laivaston sukellusveneen laukaisema torpedo osui 9. tammikuuta 1944 alukseen (), joka menetti osuman seurauksena peräsimensä. Alus myytiin 1947 ja siitä tehtiin 1948 kauppalaiva Kraft. Se nimettiin uudelleen 1954 Arne Skontorpiksi. Alus romutettiin 1966 Norjassa. === Päälliköt === Aluksen päälliköinä olivat: *Frank Ardern 27. tammikuuta 1941 - 5. toukokuuta 1943 *Francis Arthur Everett 5. toukokuuta - 27. heinäkuuta 1943 *Robert Inglis Floris 27. heinäkuuta - 24. marraskuuta 1943 *Orme Gordon Stuart 24. marraskuuta 1943 - 5. heinäkuuta 1944 *Donald Swinborne Hutton 5. heinäkuuta 1944 - *Roy Austin Parker ==Lähteet== * * * * ===Viitteet=== Luokka:Kuninkaallisen laivaston Flower-luokan korvetit Luokka:Harland and Wolffin valmistamat alukset Luokka:Yhdistyneen kuningaskunnan toisen maailmansodan korvetit
Gemini 11

Gemini 11 (virallisesti Gemini XI) oli Yhdysvaltain Gemini-ohjelmaan kuulunut avaruuslento, joka toteutettiin 12.–15. syyskuuta 1966. Se oli yhdeksäs miehitetty Gemini-lento. Aluksen korkeus oli alimmillaan 289,7 km ja ylimmillään 1374,1 km, mikä on ennätys ellei kuulentoja oteta lukuun. Lennon aikana Richard F. Gordon Jr. suoritti kaksi avaruuskävelyä, joista ensimmäinen kesti 33 minuuttia ja toinen 2 tuntia 8 minuuttia. ==Miehistö== Lennon miehistö: * Richard F. Gordon Jr. * Charles Conrad Jr. == Lähteet == Luokka:Gemini-ohjelma Luokka:Miehitetyt avaruuslennot Luokka:Vuoden 1966 avaruustoiminta
Etta Scollo

Etta Scollo (s. 27. toukokuuta 1958 Catania, Italia) on italialainen laulaja ja lauluntekijä. Scollo syntyi Cataniassa, Italiassa, ja muutti Torinoon opiskelemaan arkkitehtuuria. Hän kuitenkin jätti opiskelut aloittaakseen työt musiikin parissa. Scollo työskenteli 1980-luvulla muun muassa Eddie Davisin ja Champion Jack Dupreen kanssa. Pian hän kiinnostui aiempaa enemmän myös pop- musiikista, ja muun muassa levytti Paul McCartneyn kappaleen Oh! Darling italiaksi. Scollon musiikkia on 2000-luvulla kuultu elokuvissa Bad Guy – Parittaja ja Palermo Shooting. == Diskografia == * Etta Scollo (1989) * Io vivro (1991) * Blu (1999) * Il Bianco del Tempo (2001) * In Concerto (Live CD) (2002) * Casa (2003) * Canta Ro (2005) * Canta Ro in Trio (2006) * Les Siciliens (2007) * Il Fiore Splendente (2008) * Cuoresenza (2011) * Lunaria (2014) * Scollo con Cello: tempo al tempo (2015) Etta Scollo & Susanne Paul == Aiheesta muualla == *Kotisivut Luokka:Italialaiset laulajat Luokka:Italialaiset lauluntekijät Luokka:Vuonna 1958 syntyneet Luokka:Elävät henkilöt
Gemini 9

Gemini 9A (virallisesti Gemini IX-A) oli Gemini-ohjelmaan kuulunut avaruuslento, joka suoritettiin 3. kesäkuuta 1966 – 6. kesäkuuta 1966. Eugene Cernan suoritti lennolla avaruuskävelyn, joka kesti 2 tuntia 7 minuuttia. Avaruuskävelyssä oli tarkoitus käyttää apuvälineitä, joita kutsuttiin käsitteellä AMU (Astronaut Maneuvering Unit). Kuitenkin ongelmaksi tuli painottomuus ja muita seikkoja, joten välineiden noutaminen aluksesta olisi ollut vaikeaa. Näin ollen Eugene Cernan suoritti avaruuskävelyn ilman niitä. Ongelmia oli myös järjestelmän kanssa, joka oli nimeltään ATDA (Augmented Target Docking). Tämän järjestelmän avulla yritettiin telakoitua toiseen alukseen. Kiertoradan alin korkeus oli 158,8 km ja ylin 266,9 km. Gemini 9:n alkuperäinen miehistö, astronautit Elliot M. See Jr. ja Charles A. Bassett II saivat surmansa 28. helmikuuta 1966 heidän kaksipaikkaisen T-38 harjoitussuihkuhävittäjän törmätessä huonossa säässä Gemini-avaruusaluksia valmistavaan rakennukseen. Varamiehistön käytöstä johtuen tehtävän nimi sai A-tarkenteen. == Miehistö == * Eugene Cernan * Thomas Stafford == Lähteet == Gemini 09 Gemini 09 Luokka:Vuoden 1966 avaruustoiminta
Sabinianus (usurpaattori)

Sabinianus (200-luku jaa.) oli roomalaisen African provinssin maaherra ja prokonsuli, joka julistautui Rooman keisariksi Karthagossa vuonna 240 Gordianus III:n hallituskaudella.Southern s. 68Cambridge Ancient History s. 34 Hän oli toiminut konsulina vuonna 225 mutta tuntemattomat tapahtumat Gordianus III:n aikana saivat hänet tyytymättömäksi. Sabinianus ei kuitenkaan saavuttanut juurikaan kannatusta ja vallankaappaus epäonnistui Mauretania Caesariensiksen käskynhaltijan Faltonius Restitutianuksen väliintulon ansiosta.Potter s. 229 == Lähteet == * * * * === Viitteet === Luokka:Roomalaiset poliitikot Luokka:Roomalaiset usurpaattorit
August Jakobson

August Jakobson (2. syyskuuta 1904 Pärnu – 23. toukokuuta 1963 Tallinna) oli virolainen kirjailija ja valtiomies. August Jakobson syntyi työläisperheeseen. Vuosina 1926–1928 hän opiskeli Tarton yliopiston taloustieteellisessä ja vuosina 1932–1935 lääketieteellisessä tiedekunnassa. Hänen ensimmäinen romaaninsa, työläisperheen elämästä kertova Vaeste-patuste alev ilmestyi vuonna 1927. Kirjailijan varhaistuotannon biologis-naturalistista vaihetta edustavat romaanit Tuhkur hobune (”Harmaa hevonen”, 1928–1933) ja Andruksonide suguvõsa (”Andruksonien suku”1931–1934). Romaani Igavesed eestlased (”Ikuiset virolaiset”, 1937–1940) ja kertomuskokoelmat Kotkapoeg (”Kotkanpentu”, 1932), Reisijad lõppjaamas (”Pääteasemalla”, 1934), Reamees Mattias (”Rivimies Mattias”, 1935) kuvaavat kriittisesti sotienvälistä Viroa. Psykologista ihmiskuvausta edustavat kokoelma Esimesed meheteod (”Ensimmäiset sankariteot”, 1936) ja näytelmä Viirastused (”Haamut”, 1939). Vuodesta 1940 lähtien Jakobson työskenteli lehtimiehenä ja kirjakustantamon päätoimittajana. Vuonna 1942 hän liittyi NKP:n jäseneksi. Hän toimi Neuvostoliiton korkeimman neuvoston edustajana ja vuosina 1950–1958 Viron SNT:n korkeimman neuvoston puhemiehistön puheenjohtajana sekä Neuvostoliiton korkeimman neuvoston puhemiehistön varapuheenjohtajana. Toisen maailmansodan aikana Jakobson julkaisi kertomuskokoelmat Tules ja veres (”Tulessa ja veressä”, 1942) ja Hiiglaste tee (”Jättiläisten tie”, 1944). Viron yhteiskunnallisia ristiriitoja kuvaavat näytelmät Elu tsitadellis (”Elämä linnoituksessa”) ja Võitlus rindejooneta (”Taistelu ilman rintamaa”, molemmat 1946) palkittiin Stalin-palkinnolla. Kansainvälistä ideologista taistelua käsittelevät Kaks leeri (”Kaksi leiriä”, 1948), Öö ja päeva piiril (”Yön ja päivän rajalla”, 1950) ja Šaakalid (”Šakaalit”, 1951). Näytelmä Vana tamm (”Vanha tammi”, 1954) on suunnattu vanhentuneita perinteitä vastaan. Jakobsonin muita sodanjälkeisiä teoksia ovat draamakronikka Tormisõlmed (”Myrskyn solmuja”, 1962), kertomuskokoelmat Kasvutung (”Kasvunhalu”, 1949), Tulikuum päev (”Kuuma päivä”, 1949) sekä satukokoelma ”Satakieli ja vaskikäärme” (Ööbik ja vaskuss, 1947). Jakobsonin teoksia käännettiin aikanaan useille Neuvostoliiton kielille. Vuonna 1947 hän sai Viron SNT:n kansankirjailijan arvonimen. ==Suomennettuja teoksia== * Satakieli ja vaskikäärme. Suom. Elina Timonen. Petroskoi: Karjalan ASNT:n valtion kustannusliike, 1958. ==Aiheesta muualla== * Kratkaja literaturnaja entsiklopedija: August Jakobson Luokka:Neuvostoliittolaiset kommunistit Luokka:Neuvostoliiton korkeimman neuvoston jäsenet Luokka:Viron kommunistisen puolueen keskuskomitean politbyroon jäsenet Luokka:Viron SNT:n korkeimman neuvoston puhemiehistön puheenjohtajat Luokka:Neuvostoliittolaiset kirjailijat Luokka:Virolaiset kirjailijat Luokka:Vuonna 1904 syntyneet Luokka:Vuonna 1963 kuolleet
Martta Kurkilahti

Martta Matilda Kurkilahti (o.s. Lehtonen, e. Tenhunen, 8. tammikuuta 1900 Helsinki – 3. marraskuuta 1976 Helsinki) oli suomalainen konttoristi ja poliitikko. Kurkilahti oli Sosialistisen työväen ja pienviljelijöiden eduskuntaryhmän kansanedustaja syyskuusta marraskuuhun vuonna 1927. Lehtonen työskenteli 1920-luvulla Työläis- ja talonpoikaisnaisten lehden konttoristina ja toimittajana. Hän kuului STPV:n keskeiseen Helsingin vaalikomiteaan syyskuusta 1926 syyskuuhun 1927. Heinäkuun 1927 vaaleissa Lehtonen nousi eduskuntaan Uudenmaan läänin vaalipiiristä, mutta ura kansanedustajana jäi lyhyeksi, kun hän muutti lähes heti Kanadaan. Lehtosen menettely herätti paheksuntaa. STPV:n eduskuntaryhmän mielestä paikkaa ei tullut jättää henkilökohtaisten syiden vuoksi. Lehtonen pyysi eroa ryhmältä vasta poistuttuaan maasta. SKP:n Suomen byroon mielestä Lehtosen olisi pitänyt pyytää puolueelta lupa muuttoon. Lehtosen tilalle nousi Yrjö Lehtinen. Lehtonen-Kurkilahti työskenteli Kanadassa oikolukijana vuodet 1927–1946, kunnes palasi Suomeen. ==Lähteet== Luokka:Kansanedustajat Luokka:Suomen sosialistisen työväenpuolueen poliitikot Luokka:Uudenmaan vaalipiiri Luokka:Suomalaiset toimittajat Luokka:Kanadansuomalaiset henkilöt Luokka:Vuonna 1900 syntyneet Luokka:Vuonna 1976 kuolleet
Hannu Forsberg

Hannu Tapio Forsberg (s. 8. marraskuuta 1959 Polvijärvi) on suomalainen oopperalaulaja, äänialaltaan bassobaritoni. Forsberg opiskeli laulua Joensuun konservatoriossa ja Sibelius-Akatemian oopperakoulutuksessa. Hänen opettajinaan toimivat muun muassa Jorma Elorinne, Gerhard Kahry ja Tom Krause. Vuodesta 1997 alkaen hän on kuulunut Suomen Kansallisoopperan solistikuntaan. Lisäksi hän on vieraillut muun muassa Erfurtin, Mikkelin, Oulun, Tampereen ja Vantaan oopperoissa sekä Savonlinnan Oopperajuhlilla.Hannu Forsberg ooppera.fi. Suomen Kansallisooppera. Viitattu 9.9.2010. Forsbergin esittämiä rooleja Suomen Kansallisoopperassa ovat olleet muun muassa Figaro Figaron häissä, Alidoro La Cenerentolassa, Oroveso Normassa, Simana Arhippaini Punaisessa viivassa, Don Basilio Sevillan parturissa ja Sarastro Taikahuilussa. Forsberg on Lappeenrannan valtakunnallisten laulukilpailujen miesten sarjan voittaja vuodelta 1992.Hannu Forsberg lappeenranta.fi. Viitattu 7.12.2012. == Lähteet == Luokka:Suomalaiset bassobaritonit Luokka:Suomalaiset oopperalaulajat Luokka:Vuonna 1959 syntyneet Luokka:Elävät henkilöt
Pyhän Pietarin ja Paavalin luterilainen kirkko

Pyhän Pietarin ja Paavalin luterilainen kirkko (, ) on kirkkorakennus Pietarissa. Se sijaitsee Pienen ja Ison tallikadun välisessä korttelissa osoitteessa Nevski prospekt 22–24. Lähimmät metroasemat ovat Nevski prospekt ja Gostinyi dvor. Rakennuksen on suunnitellut arkkitehti Aleksandr Brjullov. == Historia == Uusromaanista tyyliä edustava rakennus pystytettiin 1833–1838 vanhemman, vuonna 1730 avatun kirkon paikalle. Tätäkin aiemmin paikalla oli ollut Pietari Suuren käskystä 1708 perustettu puukirkko. Rakennuksessa on havaittavissa myös klassismin vaikutteita. Kirkon molemmin puolin sijaitsevat asuintalot muodostavat kirkon edustalle pienen aukion, jota reunustaa valurautainen ristikkoaita. Julkisivua koristavat keskellä holvikaari ja pylväikkö sekä reunoilla symmetriset kulmatornit. Sisäänkäyntiä vartioivat Pietarin ja Paavalin patsaat, evankelistoja kuvaavat reliefit ja katon kruunaava enkelipatsas ovat Agostino Triscornin ja Theodore Jacquesin käsialaa. Kirkko kuului Pietarin toiseksi suurimmalle luterilaiselle seurakunnalle, joka koostui lähinnä saksalaisesta keskiluokasta ja baltiansaksalaisesta aatelistosta. 1900-luvun alussa seurakunnassa oli noin 15 000 jäsentä. Jumalanpalvelusten liturgisena kielenä oli saksa. Seurakunta ylläpiti erilaisia hyväntekeväisyyslaitoksia ja saksankielistä koulua Petrischulea. Kirkko suljettiin vuonna 1937, minkä jälkeen sitä käytettiin varastona. Vuosina 1958–1962 se muutettiin uimahalliksi. Alkuperäinen sisustus on kokonaan tuhoutunut. Rakennus palautettiin saksalaiselle luterilaiselle seurakunnalle vuonna 1992. Pitkällisen remontin jälkeen se otettiin uudelleen käyttöön vuonna 1997. Nykyään seurakunnassa on noin 600 venäjänsaksalaista jäsentä. Se kuuluu Venäjän, Ukrainan, Kazakstanin ja Keski-Aasian evankelis- luterilaiseen kirkkoon. ==Lähteet== ==Aiheesta muualla== * Apostoli Pietarin kirkko Pietari-tietosanakirjassa Luokka:Pietarin kirkot Luokka:Luterilaisuus Venäjällä
Galina Nikolajeva

Galina Jevgenjevna Nikolajeva (, oikealta sukunimeltään Voljanskaja, Воля́нская; 18. helmikuuta (J: 5. helmikuuta) 1911 Tomskin läänin Usmankan kylä – 18. lokakuuta 1963 Moskova) oli venäläinen neuvostokirjailija. Galina Nikolajeva syntyi opettajan perheeseen. Vuosina 1929–1935 hän opiskeli Gorkin lääketieteellisessä instituutissa, työskenteli sen jälkeen korkeakouluopettajana ja toisen maailmansodan aikana sotilaslääkärinä. Nikolajevan ensimmäiset runot ilmestyivät vuonna 1939. Vuodesta 1945 lähtien hän toimi etupäässä kirjailijana ja journalistina. Vuodesta 1954 hän kuului Neuvostoliiton ja Venäjän SFNT:n kirjailijaliittojen hallituksiin. Nikolajevan ensimmäinen romaani oli sodanjälkeisestä maatalouden jälleenrakentamisesta kertova ”Elonkorjuu” (Žatva, 1950), josta hän sai Stalin-palkinnon. Samaa teemaa jatkaa ”Kertomus KTA:n johtajasta ja yliagronomista” (Povest o direktore MTS i glavnom agronome, 1954). Romaani ”Insinööri Bahirev” (oik. ”Taistelu matkalla”, Bitva v puti, 1957) kuvaa uudistajan ja vanhakantaisen puoluetyötekijän välistä kamppailua. Romaanin rakkausjuoni herätti aikanaan vilkasta keskustelua. Nikolajeva laati Stanislav Radzinskin kanssa proosateoksiinsa perustuvia näytelmiä. Hänen teoksiensa pohjalta on kuvattu myös elokuvia. ==Suomennettuja teoksia== * Elonkorjuu. Romaani. Suom. Leo Holm. Petroskoi: Karjalais-suomalaisen SNT:n valtion kustannusliike, 1954. * Kertomus KTA:n johtajasta ja yliagronomista. Suom. Vuokko Ahveninen. Petroskoi: Karjalais-suomalaisen SNT:n valtion kustannusliike, 1956. * Insinööri Bahirev. Romaani. Suom. Jussi Pakkanen. Petroskoi: Karjalan ASNT:n valtion kustannusliike, 1960. ==Lähteet== ==Aiheesta muualla== * Kratkaja literaturnaja entsiklopedija: Galina Nikolajeva Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1911 syntyneet Luokka:Vuonna 1963 kuolleet
Fjodor Panfjorov

Fjodor Ivanovitš Panfjorov (; 2. lokakuuta (J: 20. syyskuuta) 1896 Saratovin läänin Pavlovkan kylä – 10. syyskuuta 1960 Moskova) oli venäläinen neuvostokirjailija. Fjodor Panfjorov syntyi köyhään talonpoikaisperheeseen. Varojen puutteen takia hän joutui jättämään kesken opiskelun Volskin opettajaseminaarissa. Lokakuun vallankumouksen jälkeen hän työskenteli paikallislehden toimituksessa, NKP(b):n kihlakuntakomiteassa ja perustamassaan maatalouskommuunissa. Ensimmäiset kaunokirjalliset teokset ilmestyivät vuonna 1920. Vuonna 1926 Panfjorov liittyi NKP:hen, vuosina 1924–1931 hän työskenteli Krestjanski žurnal -lehden toimittajana ja vuosina 1931–1960 pienin väliajoin Oktjabr-kirjallisuuslehden päätoimittajana. 1920-luvulla hän toimi Venäjän proletaarikirjailijoiden yhdistyksen johdossa ja vuodesta 1934 lähtien Neuvostoliiton kirjailijaliiton hallituksen jäsenenä. Kirjailija oli 1930–1950-luvuilla myös Neuvostoliiton korkeimman neuvoston edustajana. Panfjorovin pääteos on maatalouden kollektivisointia kuvaava laaja romaani ”Sieramäki” (Bruski, 1928–1933). Aikanaan romaani sai viranomaisten tuen, mutta muun muassa Maksim Gorki arvosteli sitä voimakkaasti naturalismista ja vulgaarista kielenkäytöstä. Toisen maailmansodan jälkeen Panfjorov kirjoitti tendenssimäisen romaanitrilogian Borba za mir (”Taistelu rauhan puolesta”, 1945–1947), V strane poveržennyh (”Voitettujen maassa”, 1948), Bolšoje iskusstvo (”Suuri taide”, 1939), jonka kahdesta ensimmäisestä osasta hän sai Stalin-palkinnon. Vuosina 1953–1960 kirjoitettu trilogia Volga matuška-reka (”Volga, Volga, äiti armas”) häilyy Stalinin ajan arvostelun ja puolustelun välillä. Näiden myöhempien teosten taiteellista arvoa pidetään mitättömänä. ==Suomennettuja teoksia== * Sieramäki. Romaani. 1. kirja. Suom. Lea Helo. Leningrad: Kirja, 1931. * Sieramäki. Toinen kirja. Suom. Lea Helo. Leningrad: Kirja, 1932. * Sieramäki. Kolmas kirja, Varmoin askelin. Suom. Lea Helo. Leningrad: Kirja, 1934. ==Lähteet== ==Aiheesta muualla== * Kratkaja literaturnaja entsiklopedija: Fjodor Panfjorov Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1896 syntyneet Luokka:Vuonna 1960 kuolleet
Kent Forsberg

Kent Forsberg (s. 1947) on ruotsalainen jääkiekkovalmentaja, joka on valmentanut muun muassa Ruotsin jääkiekon pääsarjassa Elitserienissä pelaavaa MODO:ta sekä Ruotsin jääkiekkomaajoukkuetta. Maajoukkueessa Forsberg on voittanut MM-kultaa (1998) ja MM-hopeaa (1997). Kent Forsberg on jääkiekkoilija Peter Forsbergin isä, ja heillä on yhteinen yritys Forspro, joka muun muassa valmistaa kenkiä. Luokka:Ruotsalaiset jääkiekkovalmentajat Luokka:Vuonna 1947 syntyneet Luokka:Elävät henkilöt
Blero

Blero, oik. Blerim Muharremi, on R&B-laulaja; ja tanssija. Etniseltä taustaltaan hän on Kosovon albaani. Bleron läpimurto tapahtui vuonna 2005 singleillä Kthehu ti ("palaa takaisin") ja Papritur ("Odottamatta"). Albumi Blero vuodelta 2006 on ollut Blero toistaiseksi suurin menestys. Eräs hänen suosittu laulunsa on "Can't you see". Hän kihlautui 27. heinäkuuta 2009 näyttelijä Teuta Krasniqin kanssa.Verlobung von Blero und Teuta Krasniqi ja nyt he odottavat lasta. auf kospress.com ==Lähteet== Luokka:Kosovolaiset laulajat Luokka:Syntymävuosi puuttuu Luokka:Elävät henkilöt
Novosibirskin metro

Novosibirskin metro () on Novosibirskin kaupungin suurimmalta osaltaan maanalainen metrojärjestelmä. Sen rakentaminen aloitettiin vuonna 1979.Urbanrail.net ==Linjasto== Metrolinjoja on kaksi, joilla on pituutta yhteensä noin 16 km ja asemia 13. Linjalta toiselle vaihto on mahdollista tehdä risteämiskohdassa sijaitsevien Sibirskajan ja Krasnyi prospektin asemien välistä yhdyskäytävää käyttäen. Metro on toiminnassa päivittäin kello 6.00-24.00. ==Metrosilta== Ob-joen ylittävä maailman pisin katettu metrosilta otettiin käyttöön tammikuussa 1986. Se yhdistää Leninskajan linjalla sijaitsevat Studentšeskajan ja Retšnoi vokzalin asemat toisiinsa. ==Lähteet== == Aiheesta muualla == * Virallinen sivu Luokka:Venäjän metroliikenne Luokka:Novosibirsk Luokka:Novosibirskin metro
Koveron perinnetila

Koveron perinnetila on kruununmetsätorppa Ikaalisissa Seitsemisen kansallispuistossa. Sen hoidosta vastaa Metsähallitus, joka osti sen takaisin valtiolle 1970.Koveron perinnetila. Luontoon.fi Metsätorppa on perustettu 1859, ja siellä on asuttu 1960-luvulle. Sitä on entisöity lähinnä talkootyönä 1920–1930-luvun asuun. Maisemanhoito tehdään pääasiassa vanhan ajan menetelmin. ==Katso myös== *Korteniemen perinnetila *Telkkämäen perinnetila == Lähteet == == Aiheesta muualla == *Lisää Koveron tilan historiasta *Lisätietoa matkailijalle Luokka:Suomen ulkoilmamuseot Luokka:Ikaalisten rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Fromia heffernani

Fromia heffernani on suklaanruskea meritähtilaji. Sen keskiosa ja sakaroiden kärjet ovat kokonaan ruskeat, sakaroiden tyvissä on vaaleita pyöreitä pilkkuja. == Levinneisyys == Näitä meritähtiä tavataan koralliriutoilta 5–45 metrin syvyydestä Tyynenmeren keskisestä länsiosasta Filippiineiltä Salomoninsaarille ja Suurelle valliriutalle asti.Celerina heffernani SeaLifeBase. Palomares, M.L.D. & Pauly, D. (toim.). Viitattu 20.6.2017. == Lähteet == == Aiheesta muualla == *Valokuva L. Jackson Luokka:Meritähdet
Archaster typicus

Archaster typicus on ruskeansävyinen meritähtilaji, jota tavataan Indopasifisella merialueella. Se on halkaisijaltaan sakaran kärjestä toiseen noin 10 cm ja kapeasakaraisempi kuin monet muut meritähtilajit. Väri ja kuviointi vaihtelevat, ja niissä yhdistyvät ruskean ja beigen vivahteet. Laji syö detritusta eli pohjalle kertyvää eloperäistä jätettä.Wild Singapore Meritähden levinneisyysalueena on Indopasifinen merialue Malediivelta Havaijille ja Kiinasta Australiaan.Sea Life Base == Lähteet == == Aiheesta muualla == *Archaster typicus Aquarium Wiki Luokka:Meritähdet
Mustapyrstöpreussinahven

Mustapyrstöpreussinahven (Dascyllus melanurus) on koralliahveniin kuuluva kala. == Koko ja ulkonäkö == Mustapyrstöpreussinahven kasvaa noin 8 cm pitkäksi. Siinä on valkoisella pohjalla neljä selvää pystyraitaa: etummainen menee silmän läpi, takimmainen pyrstössä ja kaksi muuta sillä välillä. == Levinneisyys ja elinympäristö== Mustapyrstöpreussinahven elää Tyynenmeren länsiosissa Sumatralta Vanuatulle, pohjoisessa Ryūkyūsaarille, etelässä Uuteen-Kaledoniaan. Se pysyttelee suojaisissa laguuneissa, satamissa ja jokisuissa. Toisinaan sitä tavataan avomerelläkin, yleensä Acropora-korallien oksien joukossa. == Käyttäytyminen ja ravinto == Mustapyrstöpreussinahven on parvikala, joka syö eläinplanktonia. Se on perinteisesti suosittu meriakvaariokala, mutta saattaa tulla vanhemmiten aggressiiviseksi.Practical Fishkeeping == Lähteet == Luokka:Meriakvaariokalat Luokka:Koralliahvenet
William Joyce

William Joyce, kutsumanimeltään Lord Haw-Haw, (24. huhtikuuta 1906 New York – 3. tammikuuta 1946 Lontoo) oli amerikanirlantilainen fasistipoliitikko, joka teki toisen maailmansodan aikana Saksasta käsin englanninkielisiä propagandalähetyksiä. Joyce oli Yhdysvaltain kansalainen, mutta hän asui pitkään Yhdistyneessä kuningaskunnassa ja sai vuonna 1933 itselleen maan passin ilmoittamalla hakemuksessaan olevansa syntyperäinen Britannian kansalainen. Oikeudessa sodan jälkeen katsottiin, että passin hankkiminen merkitsi sitoutumista uskollisuuteen Britanniaa kohtaan, ja hänet tuomittiin kuolemaan maanpetoksesta.. Saksan kansalaisuuden Joyce sai vuonna 1940. William Joycen vanhemmat olivat Michael ja Gertrude Emily Joyce. Isä Michael oli muuttanut Irlannista Yhdysvaltoihin ja saanut maan kansalaisuuden 1894. William syntyi 1906 ja kolme vuotta myöhemmin perhe muutti takaisin Irlantiin, ja sieltä Englantiin vuonna 1921.Tieteen kuvalehti Historia 4/2014, s.12 1930-luvulla Joyce oli Oswald Mosleyn johtaman British Union of Fascists -puolueen jäsen, kunnes hän 1937 perusti oman National Socialist League -puolueen. Elokuun 26. päivä 1939 Joyce muutti Saksaan. Joycen sisar on kertonut myöhemmin, että MI5:n agentti oli antanut vihjeen suunnitteilla olevasta Joycen pidätyksestä. Hän aloitti propagandalähetykset Saksasta myöhemmin samana vuonna. Lempinimensä Lord Haw-Haw hän sai 18. syyskuuta 1939 julkaistusta Jonah Barringtonin kirjoittamasta Daily Express -lehden artikkelista, jossa kuvattiin propagandalähetysten tekijän yläluokkaista puhetapaa. Tuossa vaiheessa lähetyksiä kuitenkin teki vielä Norman Baillie- Stewart, jonka puhetapaan kuvaus myös paremmin sopii. Viimeisen lähetyksensä Joyce teki 30. huhtikuuta 1945, ilmeisesti humalassa, lopettaen sen sanoihin "Heil Hitler ja hyvästi."Äänitys viimeisestä "Germany Calling" -lähetyksestä 30.4.1945 Hänet saatiin kiinni 28. toukokuuta Flensburgissa lähellä Tanskan rajaa, kun kaksi polttopuita keräämässä ollutta brittisotilasta tunnisti hänet äänen perusteella. Kiinnioton yhteydessä Joyce sai luodin jalkaansa, kun toinen sotilaista oli erehtynyt luulemaan Joycea aseistetuksi tämän ottaessa henkilöllisyyspapereita taskustaan. Joyce oli elokuussa 1939 uusinut passinsa vuodeksi, joten aloittaessaan propagandalähetykset myöhemmin samana vuonna passin ollessa edelleen voimassa hän syyllistyi oikeuden tulkinnan mukaan maanpetokseen, vaikkei hän ollutkaan Yhdistyneen kuningaskunnan kansalainen. Joyce tuomittiin kuolemaan, ja hänet hirtettiin 3. tammikuuta 1946. ==Lähteet== Luokka:Yhdysvaltalaiset poliitikot Luokka:Irlantilaiset poliitikot Luokka:Yhdysvaltalaiset toimittajat Luokka:Irlantilaiset toimittajat Luokka:Propagandistit Luokka:Yhdysvaltalaiset teloitetut Luokka:Yhdysvaltalaiset rikolliset Luokka:Vuonna 1906 syntyneet Luokka:Vuonna 1946 kuolleet Luokka:Maanpetoksesta teloitetut Luokka:Irlantilaiset rikolliset Luokka:Propaganda Natsi-Saksassa
Helmiherttuakala

Helmiherttuakala (Centropyge vroliki) on keisarikaloihin kuuluva kala. == Koko ja ulkonäkö == Helmiherttuakala kasvaa 12 cm pitkäksi. Sen vartalo on etuosastaan helmenharmaa, pyrstöä kohti väri tummenee ja itse pyrstö on lähes musta. Kylkievän edessä on ohut oranssi viiva.Pet Education == Alkuperä == Helmiherttuakala on kotoisin Tyynenmeren länsiosista. == Käyttäytyminen ja ravinto == Helmiherttuakala saattaa olla aggressiivinen sukulaisiaan ja muita suunnilleen saman kokoisia kaloja kohtaan. Sitä pidetään riutta-akvaarioissa, missä se tarvitsee riittävästi suojaisia koloja. Se saattaa näykkiä koralleja ja jättiläissimpukoita. Ravinnokseen se syö levää ja sen joukossa elävää eläinplanktonia. == Lähteet == Luokka:Meriakvaariokalat Luokka:Keisarikalat
Ingvar Lidholm

Ingvar Natanael Lidholm (24. helmikuuta 1921 Jönköping, Ruotsi – 17. lokakuuta 2017) oli ruotsalainen säveltäjä.Otavan Iso Musiikkitietosanakirja 4, s. 57–59. Helsinki 1978. ISBN 951-1-04763-9 Lidholm opiskeli Tukholman kuninkaallisessa musiikkikorkeakoulussa viulunsoittoa ja orkesterinjohtoa sekä Hilding Rosenbergin opettamana säveltämistä. Hän suoritti jatko-opintoja Italiassa, Ranskassa ja Sveitsissä. Vuosina 1947–1956 hän oli Örebron sinfoniaorkesterin johtaja. Vuoteen 1965 hän johti Ruotsin yleisradion kamarimusiikkiosastoa. Tämän jälkeen, vuosina 1965–1975, hän toimi sävellyksen professorina Tukholman kuninkaallisessa musiikkikorkeakoulussa. Lidholm on säveltänyt yhden oopperan, yhden televisio-oopperan, orkesteriteoksia, kamarimusiikkia, kantaatteja, kuoromusiikkia ja lauluja.http://www.bach- cantatas.com/Lib/Lidholm-Ingvar.htm == Lähteet == Luokka:Ruotsalaiset säveltäjät Luokka:Vuonna 1921 syntyneet Luokka:Vuonna 2017 kuolleet
Keittiöväittely

Keittiöväittely oli joukko Yhdysvaltain varapresidentin Richard Nixonin ja Neuvostoliiton pääministerin Nikita Hruštšovin välillä 24. heinäkuuta 1959 käytyjä, ennalta valmistelemattomia keskusteluja. Keskustelut tapahtuivat Moskovassa, jonne Yhdysvallat olivat rakentaneet messut, joissa esiteltiin muun muassa talo, jollaiseen ”jokaisella amerikkalaisella oli varaa”. Talossa oli runsaasti työtä helpottavia ja aikaa säästäviä koneita, joiden oli tarkoitus esitellä Yhdysvaltain kapitalistisen kuluttajamarkkinan hedelmiä. == Tausta == Keittiöväittely oli Yhdysvaltain ja Neuvostoliiton johtajien ensimmäinen tapaaminen vuoden 1955 Geneven huippukokouksen jälkeen. Keskusteluja käytiin messualueen useissa paikoissa, mutta ne keskittyivät mallitalon keittiöön, joka oli jaettu kahtia, jotta sitä voitiin tarkastella helpommin. Johtajat keskustelivat kapitalismin ja kommunismin saavutuksista vuonna 1957 tapahtuneen Sputnikin laukaisun aloittaman kylmän sodan eskaloitumisen alla. Useimmat amerikkalaiset pitivät Nixonia väittelyn voittajana. Väittely tallennettiin värilliselle videonauhalle ja keskustelun kuluessa Nixon toi esiin useita Yhdysvaltain kehittämiä tuotteita, kuten astianpesukoneet, ruohonleikkurit ja supermarketit. Nixon painotti kotitalouksissa hyödynnettäviä keksintöjä. Hruštšov vastasi painottamalla Neuvostoliiton keskittyvän ”tärkeisiin asioihin” luksusesineiden sijasta. Satiirinomaisesti Hruštšov kysyi Nixonilta onko olemassa konetta, joka työntää suuhun ruokaa ja painaa sen kurkusta alas. Lopulta keskustelijat tulivat siihen tulokseen, että molempien maiden tulisi olla avoimempia toisilleen. Mallitalon keittiön suunnitteli arkkitehti Andrew Geller. == Televisionäkyvyys ja reaktio Yhdysvalloissa == Yhdysvalloissa kolme suurta televisioyhtiötä näytti keskustelun heti seuraavana päivänä 25. heinäkuuta. Neuvostoliittolaiset protestoivat, koska Nixon ja Hruštšov olivat sopineet, että keskustelu näytetään samanaikaisesti sekä Yhdysvalloissa että Neuvostoliitossa. Neuvostoliitossa keskustelu näytettiin 27. heinäkuuta myöhään illalla ja vain osa Nixonin puheenvuoroista oli käännetty. Yhdysvaltalainen reaktio oli aluksi jakautunut. New York Times kuvasi tapahtumaa poliittiseksi tempuksi, mutta toisaalta Time ylisti Nixonia. Keskustelun epädiplomaattisesta luonteesta huolimatta Nixon saavutti suosiota Moskovan-vierailunsa ansiosta ja paransi huomattavasti mahdollisuuksiaan republikaanien presidenttiehdokkaaksi seuraavan vuoden presidentinvaaleihin. ==Aiheesta muualla== *Alkuperäinen nauhoitus, Osa 1 ja Osa 2 (YouTube) *Tiivistelmä väittelystä tekstikäännöksenä, Ashbrook Center for Public Affairsin projekti *Väittelyn kattavampi tekstikäännös Luokka:Kylmä sota Luokka:1959 Luokka:Poliittiset kiistat
The Slip

The Slip (Halo 27) on Nine Inch Nailsin kahdeksas studioalbumi, joka ilmestyi 5. toukokuuta 2008. Heinäkuussa 2008 levystä ilmestyi CD-versio, joka sisältää myös DVD:n, jossa on harjoitusliveversiot viidestä levyn kappaleesta. Albumi nousi Suomen virallisen listan sijalle 24. ==Kappaleet== # # # # # # # # # # === Rajoitetun painoksen DVD === #"1,000,000" (Live) #"Letting You" (Live) #"Discipline" (Live) #"Echoplex" (Live) #"Head Down" (Live) == Arvostelut == * Metacritic: 78/100Metacritic aggregate * Allmusic: Allmusic review * Pitchfork Media: 7.5/10Pitchfork Media * Rolling Stone: Rolling Stone * Soundi: Soundi == Lähteet == Luokka:Nine Inch Nailsin albumit Luokka:Vuoden 2008 albumit
Alho Alhoniemi

Alho Esa Vesa Alhoniemi (s. 14. toukokuuta 1933 Suomussalmi) on suomalainen fennougristiikan emeritusprofessori. Hän väitteli tohtoriksi vuonna 1967.Opinnäytteet, viitattu 15.11.2009 Alhoniemi toimi Turun yliopiston suomen kielen apulaisprofessorina vuosina 1969–1971 ja suomalais-ugrilaisen kielentutkimuksen professorina vuodesta 1971 vuoteen 1996, jolloin hän jäi eläkkeelle. Alhoniemi oli Suomen Kielen Seuran esimies 1971–1979.Osmo Ikola, Hum.utu.fi, viitattu 15.11.2009 (Archive.org) Alhoniemi valittiin Suomalaisen Tiedeakatemian jäseneksi vuonna 1981. Alho Alhoniemen puoliso on ollut vuodesta 1958 professori Pirkko Alhoniemi. ==Julkaisuja== * Osmo Ikola, Alho Alhoniemi, Päivi Rintala & Kaarina Visakanto, Nykysuomen käsikirja, 1971 * Sivistyssanakirja, 1981 * Marin kielioppi, 1985 * Marin kielen lukemisto sanastoineen, 1986 * Alho Alhoniemi, Nina Agafonova & Mihail Mosin Suomalais- ersäläinen sanakirja, Turun yliopisto 1999 ==Lähteet== Luokka:Suomalaiset kielitieteilijät Luokka:Turun yliopiston professorit Luokka:Fennougristit Luokka:Vuonna 1933 syntyneet Luokka:Elävät henkilöt Luokka:Suomalaiset professorit
San Sebastián de los Reyes

San Sebastián de los Reyes on kunta Madridin itsehallintoalueella, Keski- Espanjassa. Se sijaitsee noin 18 kilometriä pohjoiseen pääkaupunki Madridista. San Sebastián de los Reyes on perustettu vuonna 1492. Vuoden 2016 alussa San Sebastián de los Reyesin asukasluku oli 86 206. Sen pinta-ala on 59 neliökilometriä. Väestötiheys on noin 1461 as./km². == Kuvia == Tiedosto:Dehesa Boyal de San Sebastián de los Reyes - 11.jpg|Dehesa Boyal -luonnonpuisto Tiedosto:San Sebastián de los Reyes - Iglesia de San Sebastián 01.jpg|Iglesia de San Sebastián Mártir Tiedosto:San Sebastián de los Reyes - Museo Etnográfico El Caserón.jpg|Etnografinen museo Tiedosto:San Sebastián de los Reyes - Teatro Auditorio Adolfo Marsillach 2.jpg|Teatteri ja auditorio Adolfo Marsillach Tiedosto:Polideportivo Dehesa Boyal - 01.jpg|Liikuntakeskus Tiedosto:San Sebastián de los Reyes 04.jpg Tiedosto:San Sebastián de los Reyes 06.jpg Tiedosto:San Sebastián de los Reyes - Edificio Maral 15.jpg Tiedosto:San Sebastián de los Reyes - Edificio Louis Pasteur (sedes corporativas de Arval y Bombardier) 01.jpg Tiedosto:San Sebastián de los Reyes - Centro Comercial Plaza Norte 2 (05).jpg == Lähteet == == Aiheesta muualla == Luokka:Espanjan kunnat Luokka:Madridin itsehallintoalue
Vesisenttimetri

Vesisenttimetri tai senttimetri vesipatsasta (tunnus cmH2O) on harvemmin käytetty paineen yksikkö http://www.statemaster.com/encyclopedia/Centimetre- of-water . Se vastaa yhden senttimetrin korkuisen vesipatsaan aiheuttamaa hydrostaattista painetta normaalissa putoamiskiihtyvyydessä vesimassan ollessa tiheimmillään eli 4 °C:n lämpötilassa http://nsr.bioeng.washington.edu/Models/physiol_term.pdf , sivu 10. ;Vertailua muihin yksiköihin: : 1 cmH2O = 98,066 5 Pa ≈ 0,98067 mbar ≈ 0,0009678 atm ≈ 0,73556 Torr ≈ 0,73556 mmHg Yksiköstä on ollut käytössä myös muoto millimetri vesipatsasta (tunnus mm H2O tai mmvp), joka on 9,806 65 Pa eli kymmenesosa senttimetristä vesipatsasta. ==Lähteet== Luokka:Paineyksiköt
Yhdysvaltain standardisointi- ja teknologiainstituutti

Yhdysvaltain standardisointi- ja teknologiainstituutti (, lyh. NIST) on Yhdysvaltain kauppaministeriön alainen virasto, jonka tehtävänä on kehittää ja edistää mittaustekniikoita, standardeja ja tekniikkaa. Virasto tunnettiin vuosina 1901–1988 nimellä National Bureau of Standards (NBS). NISTin päämaja sijaitsee Gaithersburgissa, Marylandissä. Sillä on toimipiste myös Boulderissa, Coloradossa. NIST työllistää yhteensä 2 900 tieteilijää, insinööriä, teknikkoa ja tuki- sekä johtohenkilöä. NIST julkaisee FIPS- standardeja. == Lähteet == == Aiheesta muualla == *National Institute of Standards and Technologyn kotisivut Luokka:Yhdysvaltain kauppaministeriö standardisointi- ja teknologiainstituutti Luokka:Mittaustekniikka Luokka:Standardisoimisjärjestöt
Hironobu Kageyama

Hironobu Kageyama (s. 18. helmikuuta 1961) on japanilainen laulaja. Hän on ollut aktiivinen vuodesta 1977 ja laulaa usealla eri musiikkityylillä J-rockista balladeihin. Kuusitoistavuotiaana hän perusti luokkalaistensa Hiroyuki Tanaka (basisti) ja Akira Takasaki (kitaristi) kanssa rockyhtyeen Lazy, johon he löysivät pian koulunsa rumpalin Munetaka Higuchi ja kosketinsoittajaksi Shunji Inouen. Bändin nimi on otettu Deep Purple yhtyeen kappaleesta Lazy. Bändi hajosi 1980-luvun alkupuolella ja Hironobu siirtyi soolouralle. Hänen suosionsa kasvoi rajusti kun hän siirtyi esittämään tunnusmusiikkeja Anime- sekä Tokusatsu sarjoille. Hironobu saavutti eräänlaisen kulttimaineen kun tämän tunnetuin single: Cha-La Head-Cha-La julkaistiin. Tämä kappale tunnetaan alkuperäisen Dragon Ball Z-animesarjan tunnusmusiikkina ja sarjan fanien keskuudessa häntä kutsutaan joskus lempinimellä "Mr.DBZ". Kageyama tunnetaan faniensa keskuudessa myös nimellä Kami tai Kei. Hänen useita rock-kappaleitaan on käännetty väärin onomatopoeettisesti suomeksi, ja niitä esitetään YouTubessa. Japaniksi misheard-versiot tunnetaan nimellä soramimi tai soramimi kashi. Niistä ehkä tunnetuin ja suosituin lienee Kishin Douji ZENKI, joka on käännetty suomeksi muotoon Kenkiin. == Albumit == * BROKEN HEART (1981) * It's LIVE Runnin (1982) * FIRST AT LAST (1982) * HORIZON (1983) * BORN AGAIN (1985) * I'm in you. (2000) * Cold Rain (2005) * 30years3ounce (2007) * ROCK JAPAN (2012) * A.O.R (2017) == Katso myös == * Dragon Ball * Väärin kuullut laulunsanat ==Aiheesta muualla== * Hironobu Kageyaman kotisivu * Kei - Kenkiin, suom. sanat: The Kassitus (yli 1 miljoona katselukertaa) Luokka:Japanilaiset laulajat Luokka:Vuonna 1961 syntyneet Luokka:Elävät henkilöt
Hoboken

Hoboken on kaupunki New Jerseyssä Yhdysvalloissa. Se sijaitsee Hudsonin piirikunnassa New Yorkin Manhattanin keskiosasta länteen Hudsonjoen länsirannalla. Hobokenissa on 40 557 asukasta (2008). Se on pinta-alaltaan 5,1 neliökilometriä ja siitä maa-alaa on 3,3 neliökilometriä. Hoboken kuuluu New Yorkin metropolialueeseen. Kaupungissa pelattiin aikoinaan Yhdysvaltain ensimmäinen baseball-ottelu, ja kaupungissa on Stevens Institute of Technology, joka on Yhdysvaltain vanhimpia teknillisiä yliopistoja. == Historia == Delawaret leireilivät nykyisen Hobokenin alueella, mutta siellä ei ollut vakituista asutusta, kun eurooppalaiset ostivat alueen. Michael Reyniersz Pauw osti delawareilta nykyisen Hobokenin ja Jersey Cityn alueen 1630. Myöhemmin kaupungin alue siirtyi William Bayardin haltuun. Hän oli lojalisti, tory. Yhdysvaltain vapaussodan aikana patriootit sytyttivät Bayardin maatilan tuleen 1780. Sodan jälkeen Bayardin maaomaisuus takavarikoitiin ja myytiin 90 000 dollarilla John Stevensille, joka oli taistellut sodassa patrioottien puolella. Stevens suunnitteli Hobokenin muuttamista newyorkilaisten virkistysalueeksi. Stevens käynnisti Yhdysvaltain ensimmäisen säännöllisen höyrylauttapalvelun Hobokenista Manhattanille 1811. Hobokenissa pelattiin kesäkuussa 1846 Yhdysvaltain ensimmäinen baseball- ottelu. New York Nine voitti Knickerbockersin ottelussa 23–1. Hobokenia rakennettiin vilkkaasti 1800-luvulla. Rakennuttajana oli Stevensin vuonna 1838 perustama Hoboken Land & Improvement Company. Hobokenin kunta (township) muodostettiin North Bergenistä 1849, ja kaupunginoikeudet se sai 28. maaliskuuta 1855. Hoboken muuttui 1800- ja 1900-lukujen taitteessa teollisuuskaupungiksi, kun Stevensin suvun hallinnoima Hoboken Land & Improvement Company alkoi myydä maata teollisuusyrityksille. Noin 250 yritystä hankki toimitiloja Hobokenista 1900-luvun alussa ennen ensimmäistä maailmansotaa. Teollisuusalan työpaikkojen määrä kolminkertaistui vuosien 1889–1909 aikana. == Lähteet == == Aiheesta muualla == Luokka:New Jerseyn kaupungit
Mountain Meadowsin verilöyly

Mountain Meadowsin verilöyly oli 7.–11. syyskuuta 1857 tapahtunut joukkomurha, jossa mormonien miliisin joukot hyökkäsivät Arkansasista Kaliforniaan matkalla ollutta siirtolaisten karavaania vastaan. Tapahtumat käynnistyivät hyökkäyksenä, josta kehkeytyi lopulta neljä päivää kestänyt piiritys, joka loppui, kun mormonit teloittivat jäljelle jääneet antautuneet siirtolaiset. Lähes kaikki siirtolaiset tapettiin – vain 17 alle 8-vuotiasta lasta jätettiin henkiin. Ruumiit jäivät paikoilleen kahden vuoden ajaksi, ja hengissä säilyneet lapset annettiin paikallisten mormoniperheiden kasvatettavaksi. Tapahtuma innoitti vuonna 2007 ilmestyneen elokuvan September Dawn. Historioitsijat pitävät tapahtumia Utahin sodan aiheuttaman sotahysterian syynä sekä joidenkin mormonivaikuttajien, kuten Brigham Youngin syynä. ==Tapahtumat== Hyökkääjien tarkoituksena oli naamioida hyökkäys intiaanien toteuttamaksi, minkä takia osa heistä oli pukeutunut intiaaneiksi ja mukana oli myös paiute-intiaaneja.Juanita Brooks (1950), The Mountain Meadows Massacre, Norman, Oklahoma: University of Oklahoma Press, ISBN 0-8061-2318-4. Isaak Haightin ja John D. Leen johtamina miliisit hyökkäsivät paikoilleen asettunutta karavaanikulkuetta vastaan, mutta hyökkäys pysähtyi siirtolaisten puolustukseen. Taistelu muuttui piiritykseksi, jonka aikana siirtolaiset saivat selville, että hyökkäyksen takana olivat mormonit eivätkä intiaanit. Tästä syystä miliisin komentaja William H. Dame määräsi kaikki siirtolaiset tapettaviksi. John D. Lee tuli kertomaan siirtolaisille, että hän oli neuvotellut aselevon intiaanien kanssa ja että siirtolaiset voisivat poistua alueelta turvallisesti. Mormonit johdattivat siirtolaiset pois heidän linnoitetuilta asemiltaan, minkä jälkeen nämä ammuttiin. ==Seuraukset== Vuonna 1859 aloitettiin liittovaltion tutkimukset asiasta. Tätä ennen tutkimuksia olivat tehneet lähinnä yksityishenkilöt. Yhdysvaltain sisällissota katkaisi tutkimukset vuosiksi 1861–1871. Vuonna 1874 tapahtumista tuomittiin yhdeksän henkilöä salaliitosta ja joukkomurhasta. Päätekijänä tuomittiin John D. Lee, joka teloitettiin ampumalla verilöylyn tapahtumapaikalla 3. maaliskuuta 1877. ==Lähteet== ==Aiheesta muualla== Luokka:Utahin historia Luokka:Joukkosurmat Yhdysvalloissa Luokka:Mormonismin historia Luokka:1857 Luokka:Uskonnolliset skandaalit Luokka:Skandaalit Yhdysvalloissa
Hoboken (täsmennyssivu)

Hoboken voi tarkoittaa seuraavia asioita: *Hoboken, kaupunki New Jerseyssä, Yhdysvalloissa *Hoboken, kaupunki Georgiassa, Yhdysvalloissa *Hoboken, Antwerpenin alue *"Hoboken", Operation Ivyn kappale *Anthony van Hoboken, alankomaalainen musiikkitieteilijä
Kriketin SM-sarja 2009

Kriketin SM-sarja 2009 käsitti kaksi erillistä sarjatasoa, SM50 ja SM40 -sarjat. Sarjat on nimetty ottelun maksimisyöttövuorojen (overs) mukaan. Helsinki CC voitti Suomen mestaruuden ja Vaasa CC voitti SM40 -sarjan nousten kaudelle 2010 SM50 -sarjaan. ==SM 50== joukkue Ot. Win NR/tie Lost NRR Pts HCC ECC FPC SKK Tig VCC Helsinki CC 10 6 2 2 1,379 56 173-133 10:10 252-253 10:1 NR wet 208-83 10:10 110-106 1:10 Espoo CC 10 5 2 3 1,223 48 167-168 10:7 218-137 10:10 337-117 10:10 128-125 3:10 300-238 10:10 Finnish Pakistani Club 10 5 1 4 1,247 44 89-90 10:3 NR rain 318-88 8:10 286-223 10:10 309-203 7:10 Stadin Krikettikerho Lions 10 4 2 4 1,111 40 287-244 9:10 236-242 8:8 264-193 6:10 291-161 6:10 272-129 8:10 Bengal Tigers 10 3 2 5 0,816 32 146-149 10:5 226-225 6:10 286-282 7:10 NR rain 312-312 10:10 Vantaa CC 10 1 3 6 0,553 20 NR rain NR rain 170-171 10:6 266-265 8:10 82-83 10:3 ==SM 40== joukkue Ot. Win NR/tie Lost RR Pts VaCC VSK Tre Emp TCC FCC 11s Vaasa CC 12 9 0 3 1,31 72 167-166 4:10 97-121 10:9 189-127 10:10 180-133 8:10 173-169 9:10 (1-0) luov VantaaSuperKings CC 12 6 3 3 1,15 60 148-178 10:9 208-130 10:10 136-103 10:10 NR wet 235-182 10:10 NR wet Tampere CC 12 6 1 5 0,95 52 194-190 8:9 153-152 5:10 98-95 5:10 220-196 9:9 134-153 10:10 (1-0) luov Empire CC 12 6 0 6 1,04 48 98-97 5:10 130-170 10:10 108-54 10:10 91-95 10:5 284-230 9:10 278-133 7:10 Turku CC 12 5 2 5 1,15 48 100-104 10:3 164-165 10:2 214-214 10:10 123-119 2:10 199-197 8:10 53-52 0:10 FinnAsia CC 12 5 0 7 0,97 40 171-173 10:4 72-73 10:5 108-107 3:8 164-169 8:10 195-182 10:10 216-185 10:10 Espoo 11 Stars 12 1 2 8 0,48 12 135-161 10:10 NR rain 195-131 10:10 91-92 10:2 63-66 10:3 139-141 10:2 Ottelutuloksissa lihavoitu on aloittanut sisällä, alempi lukupari ilmoittaa palot. Enemmän juoksuja tehnyt on ottelun voittaja (voitto = 8 sarjapistettä), juoksujen mennessä tasan, kyseessä on tasapeli (4 pistettä). NR = ei tulosta (4 pistettä molemmille). wet = märkä kenttä. Espoo 11 Stars'ilta vähennetty 4 pistettä rangaistuksena (penalty). ==Sarjakarsinta== joukkue 1 Tulos joukkue 2 Bengal Tigers 309-179 6:10 VantaaSuperKings CC ==Lähteet== * http://www.cricketfinland.com/cgi- bin/blosxom.cgi/Suomi/Valikko/Uutiset Luokka:Vuoden 2009 kriketti 2009